《鉴古韵语五十九首 其十七 周文王》
明代·孙承恩

穆穆文王圣，诗称敬止功。谦卑靡侈泰，徽懿见柔恭。

求道心何切，仁民意莫穷。勋华卓相望，异代俨同风。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。